એક જમાનામાં બાળ કળાકાર તરીકે ડેઈઝી ઈરાનીનો સિતારો બુલંદ હતો. મોટી આંખો અને ભરાવદાર વાંકડિયા વાળ સાથેનો હસતો માસૂમ ચહેરો ફિલ્મોમાં સૌને આકર્ષિત કરતો. ફિલ્મી દુનિયામાં તેણે લગભગ સાઠ વર્ષો પસાર કર્યાં છે. એ દરમિયાન નયા દૌર, જાગતે રહો, ધૂલ કા ફૂલ જેવી શાનદાર ફિલ્મોમાં બાળ કલાકાર તરીકેની ભૂમિકા ભજવી હતી. આ ડેઈઝી ઈરાનીએ તાજેતરમાં એવો ઘટસ્ફોટ કર્યો છે કે તે જ્યારે માત્ર છ વર્ષની હતી ત્યારે તેની પર બળાત્કાર થયો હતો. એ કહે છે કે, ‘જે વ્યક્તિએ મારી સાથે આવું (દુષ્કર્મ) કર્યું એ મારો ગાર્ડિયન એટલે કે સંરક્ષક રહેતો હતો. મદ્રાસમાં ફિલ્મ ‘હમ પંછી એક ડાલ કે..’ના શૂટિંગ દરમિયાન એ મારી સાથે હતો. એક રાત્રે તે મારી હોટલના રૃમમાં આવ્યો અને મારા પર બળજબરી કરી. બૅલ્ટથી મને મારી અને ધમકી આપી કે જે કાંઈ થયું છે એ વિશે જો હું કોઈને કહીશ તો એ મને મારી નાંખશે.’